# Հավելված 5

# «Գյուղատնտեսական և անտառատնտեսական տրակտորների ու դրանց կցորդների անվտանգության մասին» Մաքսային միության տեխնիկական կանոնակարգի (ՄՄ ՏԿ 031/2012)

 ՏՐԱԿՏՈՐՆԵՐԻՆ և ԿՑՈՐԴՆԵՐԻՆ ՆԵՐԿԱՅԱՑՎՈՂ ԱՆՎՏԱՆԳՈՒԹՅԱՆ ՊԱՀԱՆՋՆԵՐԸ՝ «ԳՅՈՒՂԱՏՆՏԵՍԱԿԱՆ և ԱՆՏԱՌԱՏՆՏԵՍԱԿԱՆ ՏՐԱԿՏՈՐՆԵՐԻ ՈՒ ԿՑՈՐԴՆԵՐԻ ԱՆՎՏԱՆԳՈՒԹՅԱՆ ՄԱՍԻՆ» ՄԱՔՍԱՅԻՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԻՆ (ՄՄ ՏԿ 031/2012) ՀԱՄԱՊԱՏԱՍԽԱՆ

1. Անվավոր տրակտորների շահագործման տեխնիկապես թույլատրելի զանգվածին ներկայացվող պահանջները

1.1. Տրակտորի շահագործման տեխնիկապես թույլատրելի զանգվածը և շահագործման զանգվածի թույլատրելի առավելագույն բաշխումն ըստ սռնիների չպետք է գերազանցեն շահագործման ձեռնարկում արտադրողի կողմից նշվածարժեքները՝ կախված տրակտորի կատեգորիայից։

Արտադրողի կողմից ներկայացված շահագործման տեխնիկապես թույլատրելի զանգվածը պետք է հավաստվի փորձարկման լաբորատորիայում (կենտրոնում) կատարված փորձարկումների դրական արդյունքներով, մասնավորապես արգելակային համակարգի և ղեկային կառավարման արդյունավետության մասով։

Աղյուսակ 5.1

***(աղյուսակը հանվել է ԵՏՀԽ 29.10.21 թիվ 127)***

1.2. Տրակտորի յուրաքանչյուր բեռնման դեպքում կառավարվող սռնու անիվներով ճանապարհին հաղորդվող զանգվածը պետք է լինի տրակտորի լիցքավորված և լրակազմված զանգվածի առնվազն 20%-ը։

2. Անվավոր տրակտորների բալաստային բեռներին ներկայացվող պահանջները

2.1. Եթե Մաքսային միության «Գյուղատնտեսական և անտառատնտեսական տրակտորների և դրանց կցանքների անվտանգության մասին» տեխնիկական կանոնակարգի (ՄՄ ՏԿ 031/2012) պահանջներին համապատասխանելու համար տրակտորները պետք է համալրված լինեն բալաստային բեռներով, ապա բալաստային բեռները պետք է առաքվեն տրակտորի արտադրողի կողմից, հարմար լինեն տրակտորի մեջ տեղադրելու համար և ունենան արտադրողի մակնշվածքը՝ նշելով զանգվածը՝ կիլոգրամներով՝ ± 5% սխալանքով։ Առջևի բալաստային բեռների կառուցվածքը, որոնք նախատեսված են հաճախակի հանելու/տեղադրելու համար, պետք է ապահովի բռնակների համար առնվազն 25 մմ անվտանգ տարածությունը։ Բալաստային բեռների տեղադրման եղանակը պետք է կանխի դրանց ոչ կանխամտածված անջատումը (օրինակ՝ տրակտորի շրջվելու դեպքում)։

3. Տրակտորի խցիկի պաշտպանիչ հատկությունները

3.1. Գյուղատնտեսական տրակտորները պետք է ունենան շրջման դեպքում պաշտպանիչ սարքվածքներ կամ պետք է սարքավորված լինեն շրջման դեպքում պաշտպանության սարքվածքներով հանդերձված խցիկով: Ընկնող առարկաներից պաշտպանիչ սարքվածքների (FOPS) տեղակայման անհրաժեշտությունը որոշվում է արտադրողի կողմից տրակտորի կիրառման ենթադրվող ոլորտին համապատասխան (կիրառման թույլատրելի ոլորտի մասին տեղեկատվությունը պետք է արտացոլվի շահագործման ձեռնարկում):

Անտառատնտեսական տրակտորները պետք է հանդերձված լինեն խցիկներով և սարքավորված լինեն շրջման դեպքում պաշտպանիչ սարքվածքներով (ROPS), ընկնող առարկաներից պաշտպանիչ սաքրվածքներով և գործարկուի պաշտպանության սարքվածքներով (OPS):

3.2. Գործարկուի պաշտպանության սարքվածքներ

Գյուղատնտեսական և անտառատնտեսական տրակտորների՝ ընկնող առարկաներից պաշտպանության սարքվածքները (FOPS) պետք է համապատասխանեն ԳՕՍՏ ISO 27850-2016-ին:

Գյուղատնտեսական և անտառատնտեսական տրակտորների շրջման դեպքում պաշտպանության սարքվածքները (ROPS) պետք է համապատասխանեն ԳՕՍՏ ISO 3463-2013 կամ ԳՕՍՏ ISO 5700-2013-ին: Ընդ որում, շրջման դեպքում պաշտպանության սարքվածքները (ROPS) ենթարկվում են ստատիկ կամ դինամիկ փորձարկումների (այս կամ այլ փորձարկումներ անցկացնել չի պահանջվում):

Գյուղատնտեսական տրակտորների գործարկուի պաշտպանության սարքվածքները (OPS) պետք է համապատասխանեն ԳՕՍՏ ISO 8084-2011-ին:

3.3. Այն դեպքում, երբ ըստ նշանակության տրակտոր օգտագործելիս առկա է գործարկուի՝ վտանգավոր նյութերի հետ շփման ռիսկ, առաջարկվում է տրակտորները խցիկներով սարքավորել: Աշխատող շարժիչի դեպքում խցիկում ածխածնի օքսիդի կոնցենտրացիան չպետք է գերազանցի 20 մգ/մ3-ն:4. Անվավոր տրակտորների հաշվարկային արագության հաշվարկմանը և ստուգմանը ներկայացվող պահանջները

4.1. Որպեսզի փորձարկման լաբորատորիան (կենտրոնը) կարողանա որոշել տրակտորի հաշվարկային առավելագույն արագությունը, արտադրողը պետք է նշի փոխհաղորդակի (տրանսմիսիայի) փոխանցման թիվը, անիվի մեկ ամբողջական պտույտի ընթացքում շարժահաղորդ անիվների փաստացի տեղափոխումը, շարժիչի ծնկավոր լիսեռի պտույտի անվանական հաճախությունը։

4.2. Տրակտորը փորձարկելիս շարժման արագությունը պետք է չափվի ուղղագիծ տարածքի վրա, որը տրակտորը պետք է հատի մեկ անցումով ուղիղ և հակառակ ուղղություններով։ Տարածքի մակերեսը պետք է պատրաստված լինի կոշտ նյութից, լինի տափակ, հարթ, ունենա առնվազն 100մ երկարություն. թույլ է տրվում ներառել 1,5 տոկոսից ոչ ավելի թեքություն։

4.3. Փորձարկելիս տրակտորը պետք է գտնվի աշխատանքային ռեժիմում, լինի չբեռնավորված, առանց բալաստային բեռների և հատուկ սարքավորումների, իսկ ճնշումը անիվներում պետք է համապատասխանի արտադրողի կողմից նշված՝ տրանսպորտային աշխատանքների կատարման համար անհրաժեշտ ճնշմանը։

4.4. Փորձարկելիս տրակտորը պետք է համալրված լինի օդաճնշական նոր դողերով՝ գլորման՝ տրակտորի արտադրողի կողմից հաստատված առավելագույն շառավղով։

4.5. Փորձարկման ժամանակ օգտագործվող փոխանցման տուփի փոխանցումը պետք է ապահովի տրակտորի առավելագույն արագությունը, իսկ շարժիչի պտույտի հաճախության կարգավորիչից կառավարման լծակների դիրքը պետք է համապատասխանի վառելիքի լրիվ մատակարարմանը։

4.6. Փորձարկումների ժամանակ թույլատրելի է համարվում չափումների արդյունքում ստացված՝ տվյալ տրակտորի համար թույլատրելի մեծությունները 3 կմ/ժ-ով, որպեսզի հաշվի առնվի չափումների ժամանակ առկա անճշտությունները, ինչպես նաև մասնակի բեռնման դեպքում շարժիչի ծնկավոր լիսեռի պտույտի հաճախության մեծացման նպատակով։

5. Անվավոր տրակտորների բեռնային հարթակին ներկայացվող պահանջները

5.1. Բեռնային հարթակի ծանրության կենտրոնը պետք է տեղակայված լինի սռնիների միջև։

5.2. Բեռնային հարթակի չափերը պետք է համապատասխանեն հետևյալ պահանջներին․

երկարությունը չպետք է գերազանցի տրակտորի առջևի կամ հետևի անվաղուրների չափսը (կախված նրանից, թե դրանցից որն է ավելի մեծ) ավելի քան 1,4 անգամ.

լայնությունը չպետք է գերազանցի առանց աշխատանքային սարքավորումների տրակտորի եզրաչափքային առավելագույն լայնությունը։

5.3. Հարթակը պետք է համաչափ տեղադրված լինի տրակտորի երկայնակի հարթության նկատմամբ։

5.4. Բեռնային հարթակի դիրքի բարձրությունը հենման մակերևույթի նկատմամբ պետք է կազմի 1500մմ-ից ոչ ավելի։

5.5. Նորմալ բեռնվածության դեպքում հարթակի կառուցվածքը և ամրացման ձևը չպետք է փակեն օպերատորի տեսանելիության դաշտը, ինչպես նաև չխոչընդոտեն լուսավորող և լուսազդանշանային սարքվածքների աշխատանքը։

5.6. Բեռնային հարթակը պետք է լինի հանովի և պետք է միանա տրակտորին այնպես, որ բացառի պատահական անջատումը։

6. Անվավոր տրակտորների հետին տեսանելիության հայելիների տեղադրմանը ներկայացվող պահանջները

6.1. Տրակտորները պետք է սարքավորված լինեն I և II դասի հետին տեսանելիության հայելիներով՝ ըստ ՄԱԿ-ի թիվ 46 (02) կանոններին

6.2. Հետին տեսանելիության հայելիները պետք է տեղադրվեն այնպես, որ շարժման սովորական պայմաններում դրանց դիրքը պահպանվի։

6.3. Բոլոր տրակտորները պետք է սարքավորված լինեն տրակտորի ձախ կողմում տեղադրված առնվազն մեկ հետին տեսանելիության արտաքին հայելիով։

6.4. Հետին տեսանելիության հայելին պետք է տեղադրված լինի այնպես, որ աշխատանքային սովորական դիրքում տեղադրված նստատեղում գտնվող օպերատորը պարզ տեսնի սույն հավելվածի 6-րդ կետի 6.11 ենթակետում սահմանված ճանապարհահատվածը։

6.5. Հետին տեսանելիության հայելին պետք է տեսանելի լինի ապակեմաքրիչով մաքրվող դիմապակու միջով կամ կողային ապակիների միջով, եթե տրակտորը սարքավորված է դրանցով։

6.6. Հետին տեսանելիության հայելին չպետք է դուրս ցցվի տրակտորի եզրաչափքերից կամ կցորդով տրակտորի կազմից ավելի, քան անհրաժեշտ է սույն հավելվածի 6-րդ կետի 6.11 ենթակետում սահմանված տեսանելիության դաշտի ստացման համար։

6.7. Եթե հետին տեսանելիության հայելու ներքին եզրը տրակտորի բեռնավորված լինելու դեպքում գտնվում է հենման մակերևույթի նկատմամբ 2մ-ից պակաս բարձրության վրա, ապա հետին տեսանելիության այդ հայելին չպետք է դուրս ցցվի տրակտորի՝ առանց հետին տեսանելիության ապակիների չափված արտաքին չափերից կամ կցորդով տրակտորի կազմից ավելի, քան 0,2մ-ը։

6.8. Հետին տեսանելիության յուրաքանչյուր ներքին հայելի պետք է կարգավորվի օպերատորի կողմից աշխատանքային տեղից։

6.9. Օպերատորը պետք է հնարավորություն ունենա հետին տեսանելիության արտաքին հայելու դիրքը կարգավորելու՝ աշխատանքային տեղում գտնվելով։ Ընդ որում, հայելին կարող է տեղադրվել պահանջվող դիրքում դրսի կողմից։ Թույլատրվում է հետին տեսանելիության արտաքին հայելու կարգավորումը դրսի կողմից, ընդ որում, օպերատորը պետք է ունենա առնվազն երեք հենման կետ։

6.10. Սույն հավելվածի 6-րդ կետի 6.9 ենթակետում ներկայացված պահանջը չի կիրառվում հետին տեսանելիության արտաքին այն հայելիների նկատմամբ, որոնք տեղափոխումից հետո ինքնաբերաբար հետ են վերադառնում իրենց առաջնային դիրք՝ առանց գործիքի կիրառման։

6.11. Հետին տեսանելիության ձախ հայելու տեսանելիության դաշտը պետք է լինի այնպիսին, որ օպերատորը կարողանա տեսնել հետևում հարթ և հորիզոնական ճանապարհի հատվածը, որը գտնվում է երկայնակի հորիզոնական միջին հարթությանը զուգահեռ հարթությունից ձախ, որն անցնում է տրակտորի եզրաչափքային լայնության կամ կցորդով տրակտորի կազմի ամենաձախ կետով։

7. Անվավոր տրակտորների քարշակման սարքվածքներին ներկայացվող պահանջները

7.1. Յուրաքանչյուր տրակտոր պետք է ունենա հատուկ սարքավորում, որն ապահովում է քարշակման համար հարմարանքների (օրինակ՝ ձողերի կամ քարշակման ճոպանի) միացումը։

7.2. Միացման հանգույցով համալրված սարքվածքը պետք է տեղադրվի տրակտորի առջևում։

7.3. Սարքվածքը պետք է իրենից երկժանի ներկայացնի։ Երկժանու ներքին հարթությունների միջև հեռավորությունը միացման հանգույցի կենտրոնով պետք է լինի 60-1.5+0.5մմ, իսկ երկժանու բռնիչի՝ հանգույցի կենտրոնից չափված խորությունը պետք է լինի (62 ± 0,5) մմ։

Միացման հանգույցը պետք է ունենա 30+1,5 մմ տրամագիծ և համալրված լինի օգտագործման ժամանակ դրան խոռոչից ընկնել թույլ չտվող սարքվածքով։ Փակող սարքվածքը պետք է հանման ենթակա չլինի։

7.4. Թույլատրվում է տրակտորն արտադրողի կողմից սույն կետի 7.3 ենթակետում նշված չափսերի փոփոխությունը՝ պայմանավորված դրա շահագործման ենթադրվող պայմաններով, ինչպես նաև տրակտորի զանգվածով և եզրաչափքերով՝ շահագործման ձեռնարկում քարշակման սարքվածքի կոնկրետ չափսերի պարտադիր նշմամբ:

7.5. Քարշակման սարքվածքի կիրառման մեթոդը նշվում է արտադրողի կողմից շահագործման ձեռնարկում:

8. Անվավոր տրակտորներին, կցորդներին և կցորդի թույլատրելի քարշակվող զանգվածին ներկայացվող պահանջները

8.1. Չափսերը

8.1.1. Տրակտորի եզրաչափքային չափսերը պետք է լինեն ոչ ավելի, քան՝

երկարությունը՝ 12մ.

2,55 մ լայնությունը (հաշվի չառնելով հենարանային մակերևույթի հետ դրանց հպման կետին մոտ դողերով գոյացող ելուստները): Т4.2 կատեգորիայի տրակտորների համար տրակտորի առավելագույն եզրաչափքային լայնություն չի սահմանվում.

8.1.2. Կցորդի եզրաչափքային չափսերը պետք է լինեն, ոչ ավելի, քան՝

լայնությունը՝ 2,55մ (դողերի՝ հենման մակերևույթի հետ շփման կետին մոտ առաջացող ելուստները հաշվի չառնելով), Ra4 կատեգորիայի կցանքների (կիսակցանքների) համար թույլատրվում է եզրաչափքային լայնության մինչև 3,1 մ ավելացում՝ ճանապարհային երթևեկության անվտանգության ապահովման պայմանով.

8.2. Կցորդի թույլատրելի քարշակվող զանգվածը

8.2.1. Կցորդի առավելագույն քարշակվող զանգվածը չպետք է գերազանցի՝

տրակտորի արտադրողի կողմից առաջարկվող տեխնիկապես թույլատրելի քարշակվող զանգվածը.

կցաքարշակային սարքվածքի համար սահմանված քարշակվող զանգվածը։

9. Անվավոր տրակտորներին և կցորդների վրա արտադրողների ցուցանակների դիրքին, ամրացմանը և բովանդակությանը ներկայացվող պահանջները

9.1. Գյուղատնտեսական և անտառատնտեսական բոլոր տրակտորների և կցորդների վրա պետք է տեղադրվեն ցուցանակներ՝ մակնվածքով, որի բովանդակությունը ներկայացվում է հաջորդիվ։ Ցուցանակները տեղադրվում են արտադրողի կողմից։

9.2. Արտադրողի ցուցանակը

9.2.1. Արտադրողի ցուցանակը պետք է տեղադրվի տրակտորի կամ կցորդի լավ տեսանելի և հեշտ հասանելի հատվածում և չպետք է փոխարինվի ծառայության ամբողջ ժամանակահատվածում։ Ցուցանակի տեքստը պետք է լինի հեշտ կարդացվող և պահպանվի տրակտորի և կցորդի ծառայության ամբողջ ժամանակահատվածում։

Տրակտորի վրա արտադրողի ցուցանակը պետք է պարունակի հետևյալ տեղեկությունները․

արտադրողի անվանումը.

տրակտորի տիպը.

համապատասխանության սերտիֆիկատի համարը (լրացուցիչ կերպով ավելացվում է համապատասխանության սերտիֆիկատը ստանալուց հետո).

տրակտորի նույնականացման համարը.

բեռնավորված վիճակում տրակտորի թույլատրելի նվազագույն և առավելագույն ընդհանուր զանգվածը՝ կախված այն դողերի թույլատրելի տիպերից, որոնք կարող են տեղադրվել.

տրակտորի յուրաքանչյուր սռնուն բաժին ընկնող թույլատրելի առավելագույն բեռնվածությունը այն դողերի հնարավոր տիպերին համապատասխան, որոնք կարող են տեղադրվել (տեղեկությունները պետք է ներկայացվեն հերթականությամբ՝ առջևի սռնուց դեպի վերջինը).

կցորդի տեխնիկապես թույլատրելի քարշակվող զանգվածը (զանգվածները)։

Կցորդի վրա արտադրողի ցուցանակը պետք է պարունակի հետևյալ տեղեկությունները․

արտադրողի անվանումը.

կցորդի տիպը.

համապատասխանության սերտիֆիկատի համարը (լրացուցիչ կերպով ավելացվում է համապատասխանության սերտիֆիկատը ստանալուց հետո).

բեռնավորված վիճակում կցորդի թույլատրելի նվազագույն և առավելագույն ընդհանուր զանգվածը՝ կախված այն դողերի թույլատրելի տիպերից, որոնք կարող են տեղադրվել.

կցորդի յուրաքանչյուր սռնուն բաժին ընկնող թույլատրելի առավելագույն բեռնվածությունը (տեղեկությունները պետք է ներկայացվեն հերթականությամբ՝ առջևի սռնուց դեպի վերջինը).

տրակտորի կցաքարշակային սարքվածքի բեռնվածությունը (կիսակցորդների համար)։

9.2.2. Արտադրողը կարող է հիմնական մակնշվածքից ներքև կամ կողքին ներկայացնել լրացուցիչ տեղեկություններ՝ միայն սույն հավելվածի 9-րդ կետի 9.2.1 ենթակետում ներկայացած տեղեկությունները պարունակող հստակ մակնշված ուղղանկյուններից դուրս։ Արտադրողի ցուցանակի օրինակը ներկայացված է Մաքսային միության «Գյուղատնտեսական և անտառատնտեսական տրակտորների և դրանց կցանքների անվտանգության մասին» տեխնիկական կանոնակարգի» (ՄՄ ՏԿ 031/2012)։

9.3. Տրակտորի նույնականացման համարը

9.3.1. Տրակտորի նույնականացման համարն իրենից ներկայացնում է արտադրողի կողմից յուրաքանչյուր տրակտորի համար սահմանված նշանների հաստատված համակցություն։ Դրա նպատակն է երաշխավորել, որ յուրաքանչյուր տրակտոր կարողանա արտադրողի կողմից հստակ կերպով նույնականացվել 30 տարվա ընթացքում։

9.3.2. Նույնականացման համարը պետք է զետեղվի արտադրողի ցուցանակի վրա, ինչպես նաև տրակտորի առջևի աջ հատվածում՝ շրջանակի կամ կառուցվածքային որևէ այլ մասի վրա։

9.3.3. Նույնականացման համարը հնարավորության դեպքում պետք է տեղավորվի մեկ տողում։

9.3.4. Նույնականացման համարը պետք է տեղադրվի լավ տեսանելի և հասանելի հատվածում՝ հորատման կամ դրոշմելու միջոցով, ինչն ապահովում է դրա ջնջվելու կամ վնասվելու անհնարինությունը։

9.4. Նշանները

9.4.1. Սույն հավելվածի 9-րդ կետի 9.2 ենթակետով նախատեսված մակնշվածքը կատարվում է ռուսերենով և Եվրասիական տնտեսական միության անդամ պետության պետական լեզվով (պետական լեզուներով) անդամ պետության (անդամ պետությունների) օրենսդրության համապատասխան պահանջների առկայության դեպքում։ Սույն հավելվածի 9-րդ կետի 9.2 և 9.3 ենթակետերով նախատեսված մակնշվածքի համար պետք է օգտագործվեն արաբական թվանշաններ։

9.4.2. Տրակտորի նույնականացման համարի նշանակման ժամանակ պետք է օգտագործվեն լատիներեն մեծատառեր. «I», «O», «Q» տառերի, գծիկների, աստղանշանների և հատուկ այլ նշանների օգտագործումը չի թույլատրվում։

Տառերի և թվերի նվազագույն բարձրությունը հետևյալն է՝

7մմ այն նշանների համար, որոնք դրվում են անմիջապես շրջանակի կամ տրակտորի այլ նման հատվածի վրա.

4մմ այն նշանների համար, որոնք զետեղվում են արտադրողի ցուցանակի վրա։

10. Կցորդի արգելակային համակարգի կառավարման լծակին և անվավոր տրակտորների կցորդի արգելակային հաղորդակի կցորդիչին ներկայացվող պահանջները

10.1. Տրակտորը պետք է սարքավորված լինի կցորդի արգելակման կառավարման լծակով, այն կարող է լինել ձեռքի կամ ոտքի կառավարման և պետք է կառավարվի օպերատորի աշխատանքային տեղից, ինչպես նաև անկախ լինի կառավարման մյուս լծակներից։

Տրակտորը պետք է սարքավորված լինի կցանքի արգելակների պնևմատիկ և (կամ) հիդրավլիկ շարժաբերներով: ТЗ կատեգորիայի տրակտորների մասով թույլատրվում է կցանքի արգելակների մեխանիկական շարժաբերի կիրառումը:

Արգելակների պնևմատիկ և (կամ) հիդրավլիկ շարժաբերով սարքավորված տրակտորի և կցանքների կառուցվածքով պետք է նախատեսվի տրակտորների և տրակտորի գործարկուի աշխատանքային տեղից տրակտորային գնացքի կազմում կցանքների նշված արգելակման համակարգերով կառավարման միասնական օրգան

10.2. Արգելակային կիրառվող համակարգերը կարող են ունենալ բնութագրեր, որոնք համապատասխանում են ՄԱԿ-ի թիվ 13 (10) կանոններում (մինչև 2022 թվականի հունվարի 1-ը) կամ ՄԱԿ-ի թիվ 13 (11) կանոններում (2022 թվականի հունվարի 1-ից) բնութագրերին։

Արգելակային համակարգերը պետք է նախագծվեն այնպես, որ ապահովեն կցորդի արգելակի խափանման, ինչպես նաև կապի խափանման դեպքում տրակտորի և կցորդի անվտանգ կանգառը։

10.3. Եթե նախատեսված է տրակտորի օդաճնշական, հիդրավլիկ կամ կոմբինացված հաղորդակ, ապա այն պետք է համապատասխանի հետևյալ պահանջներին։

10.3.1. Հիդրավլիկ հաղորդակ

Թույլատրվում է երկհաղորդալար հիդրավլիկ շարժաբերի կիրառումը:

Հիդրավլիկ միակցող սարքվածքը պետք է համապատասխանի ՍՏԲ ISO 5676-2010-ին, ընդգրկվող կիսակցորդիչը պետքէ տեղադրվի տրակտորի վրա։

Կցորդի արգելակի կառավարման լծակը պետք է ապահովի միակցող գլխիկում ճնշման բացակայությունը ոչ աշխատանքային պայմաններում, աշխատանքային ճնշումը պետք է լինի առնվազն 10 ՄՊա և ոչ ավելի, քան 15 ՄՊա։

Չի թույլատրվում անջատել շարժիչն էներգիայի աղբյուրից։

10.3.2. Օդաճնշական հաղորդակ

Կցորդի արգելակի օդաճնշական հաղորդակը պետք է լինի երկլարանի, ընդ որում, արգելակման գործընթացը պետք է սկսվի կառավարման մայրուղում ճնշման բարձրացման դեպքում։

Թույլատրվում է կցանքի միահաղորդալար պնևմատիկ շարժաբերի տեղակայումը տրակտորի միահաղորդալար պնևմատիկ շարժաբերին միացնելու համար

Միացնող գլխիկը պետք է համապատասխանի ՍՏԲ ISO 1728-2010-ին։

Կցորդի արգելակի կառավարման լծակը պետք է ապահովի միացման գլխիկին առավելագույն ճնշման մատակարարումը՝ առնվազն 0,65 ՄՊա և ոչ ավելի, քան 0,8 ՄՊա։

10.3.3. Կցորդի արգելակի օդաճնշական, հիդրավլիկ և կոմբինացված հաղորդակների կառուցվածքը պետք է ապահովի կցորդի արգելակումը տրակտորից կցորդի վթարային անջատման դեպքում։

11. Գրանցման հետին թվի տեղակայման հատվածին ներկայացվող պահանջները

11.1. Կոնֆիգուրացիան և գրանցման հետին համարանիշի տեղադրման հատվածի չափսերը

Հետևի գրանցման համարանիշի տեղակայման համար տեղը պետք է լինի հարթ ուղղաձիգ մակերևույթ, որի չափսերն ապահովում են հետևի գրանցման համարանիշի տեղակայումը՝ անդամ պետություններում սահմանված պահանջներին համապատասխան:

11.2. Գրանցման հետին համարանիշի տեկայաման հատվածի դիրքը և գրանցման հետին համարանիշի ամրացումը

Գրանցման հետին համարանիշի տեկայաման հատվածը պետք է լինի այնպիսին, որ գրանցման համարանիշը ճիշտ ամրացնելու դեպքում ապահովվի հետևյալ պահանջների կատարումը։

11.2.1. Գրանցման համարանիշի դիրքը տրակտորի (կցանքի) լայնության նկատմամբ

Գրանցման համարանիշի կենտրոնը չպետք է գտնվի տրակտորի(կցանքի) համաչափ մակերևույթից աջ։

Գրանցման համարանիշի ձախ եզրը չի կարող գտնվել այն ուղղահայաց մակերևույթից ձախ, որը զուգահեռ է տրակտորի (կցանքի) համաչափ մակերևույթին և անցնում է տրակտորի՝ (կցանքի) լայնությամբ առավել աչքի ընկնող հատվածով։

11.2.2. Գրանցման համարանիշի դիրքը տրակտորի(կցանքի) համաչափ երկայնակի մակերևույթի նկատմամբ

Գրանցման համարանիշը պետք է տեղակայված լինի ուղղահայաց կամ գործնականորեն տրակտորի (կցանքի) համաչափ երկայնակի մակերևույթի նկատմամբ ուղղահայաց։

11.2.3. Գրանցման համարանիշի դիրքը ուղղահայաց մակերևույթի նկատմամբ

Գրանցման համարանիշը պետք է տեղակայված լինի ուղղաձիգ 5° թույլատրելի թերաչափսով։ Չնայած դրան՝ գրանցման համարանիշը կարող է տեղակայված լինել ուղղաձիգի նկատմամբ անկյան տակ, եթե դա պահանջում է տրակտորի (կցանքի) կոնֆիգուրացիան՝

30°-ից ոչ ավելի անկյան տակ, երբ գրանցման համարանիշի վերին հատվածը առաջ է թեքված, այն պայմանով, որ գրանցման համարանիշի վերին եզրը տեղակայված է հենման մակերևույթի նկատմամբ 1,20 մ-ից ոչ բարձր.

15°-ից ոչ ավելի անկյան տակ, երբ գրանցման համարանիշի վերին հատվածը հետ է թեքված, այն պայմանով, որ գրանցման համարանիշի վերին եզրը տեղակայված է հենման մակերևույթի նկատմամբ 1,20 մ-ից բարձր։

11.2.4. Գրանցման համարանիշի բարձրությունը հենման մակերևույթի նկատմամբ

Գրանցման համարանիշի ստորին եզրը պետք է տեղակայված լինի հենման մակերևույթի նկատմամբ առնվազն 0,3 մ բարձրության, իսկ վերին եզրը՝ 4 մ-ից ոչ ավելի բարձրության վրա։

11.2.5. Հենման մակերևույթի նկատմամբ գրանցման համարանիշի բարձրության որոշումը

Սույն հավելվածի 11-րդ կետի 11.2.3 և 11.2.4 ենթակետերում նշված բարձրությունը պետք է չափել տրակտորի վրա տեղադրված հիմնական սարքավորումներով (ներառյալ շրջվելու դեպքում պաշտպանիչ սարքվածքները և լրացուցիչ հարմարանքների բացառմամբ), նստատեղի բեռով, որը համապատասխանում է օպերատորի զանգվածին (75 ± 10 կգ), վառելիքաքսուքային նյութերով ամբողջությամբ լիցքավորված, հովացման հեղուկներով տարաներով, լրակազմ գործիքներով։

12. Տրակտորների արգելակման համակարգերին ներկայացվող պահանջները։

Գյուղատնտեսական անվավոր տրակտորների արգելակման համակարգերով պետք է ապահովվի՝

ըստ հետևյալ բանաձևի հաշվարկված արգելակման ուղի (սառը արգելակումների դեպքում տրակտորների համար)՝



որտեղ S0-ը՝ արգելակման ուղի, մ.

V0-ն՝ արգելակման սկզբի պահին արագությունը, կմ/ժ.

արգելակման ընթացքում շարժման անուղղագծությունը 0,5 մ-ից ոչ ավելի.

թեքության վրա տրակտորի կանգառքը և պահումը՝ 18 %:

12.2. Անտառատնտեսական անվավոր տրակտորների արգելակման համակարգերին ներկայացվող պահանջները պետք է համապատասխանեն ԳՕՍՏ ISO 11169-2011-ին:

12.3. Անվավոր տրակտորների հիմքով տրակտորային գնացքների արգելակման համակարգերով պետք է ապահովվի 12% թեքության վրա տրակտորային գնացքի կանգառքը և պահումը:

12.4. Անտառատնտեսական թրթուրավոր տրակտորների արգելակման համակարգերին ներկայացվող պահանջները պետք է համապատասխանեն ԳՕՍՏ ISO 11512-2011-ին:

Ըստ տրակտորների մասով փաստաթղթերի՝ գյուղատնտեսական թրթուրավոր տրակտորների արգելակման համակարգերին ներկայացվող պահանջները փորձարկումների ժամանակ պետք է համապատասխանեն ԳՕՍՏ 12.2.002.3-91-ին13. Տրակտորների և կցորդների կառուցվածքին ներկայացվող լրացուցիչ պահանջները

13.1***. (ենթակետը հանվել է ԵՏՀԽ 29.10.21 թիվ 127)***

13.2. Տրակտորների հրդեհային պաշտպանությանը ներկայացվող պահանջները

Տրակտորի հրդեհային պաշտպանությունը պետք է համապատասխանի ԳՕՍՏ EN 13478-2012 և ԳՕՍՏ 30879-2003-ին (սրահի մշակման համար կիրառվող նյութերի մասով):

Տրակտորում պետք է նախատեսված լինեն տեղեր՝ կրակմարիչներ ամրացնելու համար:

13.3. Տրակտորների և կցորդների հիդրոհաղորդակին ներկայացվող պահանջները

Տրակտորների և կցորդների հիդրոհաղորդակները պետք է համապատասխանեն ԳՕՍՏ 31177-2003-ի պահանջներին:

13.4. Շահագործման ժամանակ անվտանգության ապահովմանը ներկայացվող պահանջները

Տրակտորի և կցորդի կառուցվածքի տարրերը, որոնք կարող են աշխատանքի, սպասարկման կամ փոխադրման ժամանակ վտանգ ներկայացնել, պետք է ունենան ազդանշանային գունավորում: Ազդանշանային գույները և անվտանգության նշանները պետք է համապատասխանեն ԳՕՍՏ 12.4.026-2015:

Զոդակցման համար անհարմար կառուցվածք ունեցող տրակտորներն ու կցանքները և դրանց բաղադրամասերը պետք է ունենան վերհանման դեպքում զոդակցման, ապահովական շղթաների միակցան և ամբարձիկների տեղակայման համար սարքվածքներ կամ տեղեր: Զոդակցման և ապահովական շղթաների միակցման սխեմաները պետք է նշված լինեն տրակտորի և կցանքի վրա, ինչպես նաև շահագորման ձեռնարկում: Թրթուրավոր տրակտորների համար թույլատրվում է բերել զոդակցման սխեմաները և ապահովական շղթաների միակցման տեղերը միայն շահագործման ձեռնարկում: Ամբարձիկների տեղակայման և ապահովական շղթաների միակցման տեղերը մակնշում են տրակտորի և կցանքի վրա խորհրդանշաններով՝ համաձայն ԳՕՍՏ 26336-97-ի (խորհրդանիշ 2.30 «ամբարձման կետ» և խորհրդանիշ 2.31 «ամբարձման կամ հենման կետ):

13.5. Տրակտորների խցիկին ներկայացվող լրացուցիչ պահանջները

Տրակտորի խցիկում պետք է նախատեսված լինեն տեղեր՝ բժշկական դեղարկղիկի, օպերատորի արտահագուստի և տեխնիկական փաստաթղթերը դնելու համար:

Տրակտորի խցիկը պետք է սարքավորված լինի առջևի ապակիների ողողիչներով:

Տրակտորի խցիկը պետք է սարքավորված լինի օպերատորի դեմքը արևի ուղիղ ճառագայթներից պաշտպանող սարքով:

Տրակտորի խցիկի բացվող պատուհանները պետք է բացվեն ներսից և ունենան բաց և փակ վիճակում դրանք ամրացնելու սարք:

Տրակտորի խցիկի դռները պետք է ունենան բանալիով փակվող փականքներ և սևեռակ՝ դրանք ամբողջովին բաց վիճակում պահելու համար:

13.6. Լրացուցիչ պայմաններ ինքնաթափ կցորդների նկատմամբ

Ինքնաթափ կցորդները և կիսակցորդները պետք է նախագծված լինեն այնպես, որ հարթակը չանցնի բարձրացված վիճակում դրա թույլատրելի ամենաբարձր դիրքը։

Ինքնաթափ կցորդները և կիսակցորդները պետք է սարքավորված լինեն բարձրացված վիճակում ոչ բեռնված հարթակն ամրացնելու հարմարանքով (հենակով) (կողմերից մեկի վրա և դեպի հետ կամ միայն դեպի հետ, եթե չկան կողային բեռնաթափումներ)։

13.7. Տրակտորների և կցանքների կայունությանը ներկայացվող պահանջները

Տրակտորների և կցանքների լայնական ստատիկ կայունության անկյունը՝ պայմանավորված դրանց կիրառման կատեգորիաներով և պայմաններով, սահմանվում է.

տրակտորների համար՝ ԳՕՍՏ 12.2.019-2015-ին համապատասխան.

կցանքների համար՝ ԳՕՍՏ 10000-2017-ին համապատասխան:

Տեխնիկական նկարագրությունների ձևը բերված է Մաքսային միության «Գյուղատնտեսական և անտառատնտեսական տրակտորների և դրանց կցանքների անվտանգության մասին» տեխնիկական կանոնակարգի (ՄՄ ՏԿ 031/2012) թիվ 2 հավելվածում:

Այն տրակտորները, որոնց շահագործումը նախատեսված է արտադրողի կողմից լեռնային տեղանքի պայմաններում կամ լեռնային տեղանքին հավասարեցված պայմաններում (բլրավորություն, բարձրությունների տարբերություններով պայմանավորված՝ տեղանքի բարդ լանդշաֆտ և այլն), պետք է սարքավորված լինեն սահմանային թույլատրելի կողաթեքման (սահմանային թույլատրելի կողաթեքումների) ազդանշանիչներով:

Սահմանային թույլատրելի կողաթեքման (սահմանային թույլատրելի կողաթեքումների) մասին տեղեկատվությունը բերվում է տրակտորի շահագործման ձեռնարկում:

14. Տրակտորների շարժիչների բանած գազերում պարունակվող վնասակար նյութերի արտանետումներին ներկայացվող պահանջները

14.1. Դիզելային վառելիքով աշխատող՝ սեղմումից բոցավառմամբ շարժիչներ

Տրակտորների շարժիչների բանած գազերում պարունակվող վնասակար նյութերի արտանետումները չպետք է գերազանցեն 5.1 աղյուսակում բերված արժեքները՝

հզորության D, Е1, Е2, F, G ընդգրկույթներով շարժիչների համար՝ մինչև 2022 թվականի սեպտեմբերի 1-ը.

հզորության Н, I, J, К ընդգրկույթներով շարժիչների համար՝ 2022 թվականի սեպտեմբերի 1-ից:14.2-14.3 Հանվել են: Եվրասիական տնտեսական հանձնաժողովի խորհրդի 2016 թվականի նոյեմբերի 30-ի N 126 որոշումը։

Աղյուսակ 5.1

| Հզորության ընդգրկույթ | Տրակտորի շարժիչի օգտակար հզորություն (Р), կՎտ | Ածխածնի օքսիդի տեսակարար արտանետում (СО), գ/կՎտ ժ | Ածխաջրածինների տեսակարար արտանետում (НС), գ/կՎտ ժ | Ազոտի օքսիդների տեսակարար արտանետում (NOx), գ/կՎտ ժ | Պինդ մասնիկների տեսակարար արտանետում (РТ), գ/կՎտ ժ |
| --- | --- | --- | --- | --- | --- |
| Е1 | 130≤Р< 156 | 3,5 | 1,0 | 6,0 | 0,2 |
| Е2 | 156 < Р ≤≤ 560 | 3,5 | (НС + NOx) 4,0 | 0,2 |
| F | 75 ≤ Р < 130 | 5,0 | 1,0 | 6,0 | 0,3 |
| G | 37 ≤ Р < 75 | 5,0 | 1,3 | 7,0 | 0,4 |
| D | 19 ≤ Р < 37 | 5,5 | 1,5 | 8,0 | 0,8 |
| Н | 130 ≤ Р < 560 | 3,5 | (НС + NOx)4,0 | 0,2 |
| I | 75≤Р< 130 | 5,0 | (НС + NOx)4,0 | 0,3 |
| J | 37 ≤ Р < 75 | 5,0 | (НС + NOx)4,7 | 0,4 |
| К | 19 ≤ Р < 37 | 5,5 | (НС + NOx)7,5 | 0,6 |

Թույլատրվում է սույն ենթակետի չորրորդ պարբերությամբ նախատեսված պահանջների կիրառումը մինչև 2022 թվականի սեպտեմբերի 1-ը:

14.2***. (ենթակետը հանվել է ԵՏՀԽ 30.11.16 թիվ 126)***

***14.3. (ենթակետը հանվել է ԵՏՀԽ 30.11.16 թիվ 126)***

15. Գազակերպ վառելիքով (սեղմված բնական գազով (ՍԲԳ), հեղուկացված նավթային գազով (ՀՆԳ)) շարժիչի սնուցման համար սարքավորումներին և դրա տեղակայմանը ներկայացվող պահանջները

15.1. Տրակտորների վրա թույլատրվում է տեղակայել միայն 1958 թվականի մարտի 20-ին Ժնևում կնքված՝ անվավոր տրանսպորտային միջոցների, սարքավորումների առարկաների և մասերի համար, որոնք կարող են տեղակայվել և (կամ) օգտագործվել անվավոր տրանսպորտային միջոցների վրա, միօրինակ տեխնիկական կարգադրագրերի ընդունման և այդ կարգադրագրերի հիման վրա տրվող պաշտոնական հաստատումների փոխճանաչման պայմանների մասին համաձայնագրին համապատասխան տրված՝ ըստ ՄԱԿ-ի թիվ 67 (01) կանոնների կամ ՄԱԿ-ի թիվ 110 (00) կանոնների տեսակի պաշտոնական հաստատմանը վերաբերող հաղորդագրությունների հիման վրա տրված համապատասխանության սերտիֆիկատ ունեցող գազաբալոնային սարքավորումներ:

15.1.1. Յուրաքանչյուր գազի բալոն պետք է ունենա՝ ըստ Եվրասիական տնտեսական հանձնաժողովի կոլեգիայի 2014 թվականի նոյեմբերի 18-ի թիվ 211 որոշմամբ հաստատված միասնական ձևի, գազի բալոն արտադրողի կողմից ձևակերպված անձնագիր:

15.1.2. Տրակտորի վրա տեղակայված յուրաքանչյուր գազի բալոնի վրա պետք է հստակ չջնջվող կերպով զետեղվեն դրա սերիական համարը և «ՀՆԳ» կամ «ՍԲԳ» նշագրերը:

15.2. Գազակերպ վառելիքով (սեղմված բնական գազով (ՍԲԳ), հեղուկացված նավթային գազով (ՀՆՎ)) շարժիչի սնուցման համակարգին (այսուհետ՝ սնուցման համակարգ), դրա տեղադրմանը և տեղակայմանը ներկայացվող պահանջները:

15.2.1. Սնուցման համակարգի բոլոր տարրերը պետք է պատշաճորեն (կոշտ) ամրակցվեն:

15.2.2. Սնուցման համակարգը պետք է տեղակայվի այնպես, որ ապահովվի դրա առավելագույն հնարավոր պաշտպանությունը վնասվածքներից:

15.2.3. Սնուցման համակարգին ոչ մի սարքվածք չպետք է միակցվի (բացառությամբ նրանց, որոնց առկայությունը խիստ անհրաժեշտ է տրակտորի շարժիչի պատշաճ աշխատանքի և խցիկի տաքացման համակարգի ապահովման համար):

15.2.4. Տրակտորները կարող են հանդերձվեն խցիկի տաքացման համակարգով, որը միացվում է սնուցման համակարգին: Խցիկի տաքացման համակարգի առկայությունը թույլատրվում է միայն այն դեպքում, երբ այն հրդեհաանվտանգ է և չի ազդում սնուցման համակարգի կանոնավոր աշխատանքի վրա:

15.2.5. Սնուցման համակարգի և ոչ մի տարր, այդ թվում՝ սնուցման համակարգի սարքավորումների մաս հանդիսացող ցանկացած պաշտպանիչ սարքվածք (նյութ), չպետք է ցցվի տրակտորի արտաքին եզրաչափքից դուրս:

15.2.6. Սնուցման համակարգի ոչ մի տարր չպետք է գտնվի շարժիչի կամ ջերմության համանման աղբյուրի բանած գազերի արտանետման համակարգից առնվազն 100 մմ հեռավորության վրա, եթե սնուցման համակարգի սարքավորումների այդպիսի տարրերը չունեն պատշաճ ջերմապաշտպանիչ պատյան:

15.2.7. Սնուցման համակարգը պետք է ունենա սարքավորումների հետևյալ տարրերը՝

բալոն (բալոններ).

մանոմետր կամ վառելիքի մակարդակի ցուցիչ.

ապահովիչ սարքվածք (որոշակի ջերմաստիճանում գործարկվող).

բալոնի ավտոմատ կափույր.

ձեռքով կառավարմամբ կափույր.

ճնշման կարգավորիչ.

գազի մատուցման կարգավորիչ.

սահմանափակիչ սարքվածք. գազաօդախառնիչ.

լցավորման բլոկ կամ հանգույց.

էլեկտրոնային կառավարման բլոկ (էլեկտրոնային համակարգերի համար).

ճկուն և կոշտ վառելիքամուղներ.

ամրան:

15.2.8. Լրացուցիչ ավտոմատ կափույրը կարող է կատարված լինել ճնշման կարգավորիչով մեկ հանգույցում:

Լրացուցիչ ավտոմատ կափույրը կարող է տեղակայվել վառելիքամուղում՝ ճնշման կարգավորիչից առավելագույն մոտ հեռավորության վրա:

15.2.9. Բալոնը տեղակայվում է այնպես, որ մետաղական մակերևույթների միջև շփում տեղի չունենա՝ բացառությամբ բալոնի (բալոնների) ամրակման հանգույցների հետ շփման:

15.2.10. Շահագործման պատրաստ տրակտորի վրա գազի բալոնի և հենարանային մակերևույթի (գրունտի) միջև հեռավորությունը պետք է կազմի առնվազն 200 մմ:

15.2.11. Ավտոմատ կափույրը տեղակայվում է անմիջականորեն յուրաքանչյուր բալոնի վրա:

Բալոնի ավտոմատ կափույրը պետք է գործարկվի այնպես, որ վառելիքի մատուցումը դադարի շարժիչը միացնելիս՝ անկախ վառքի բանալու դիրքից, և մնա փակ վիճակում չաշխատող շարժիչի դեպքում: Ախտորոշիչ նպատակներով թույլատրվում է երկու վայրկյանով պահում:

15.2.12. Սահմանափակիչ սարքվածքը տեղակայվում է վառելիքի բալոնում (վառելիքի բալոններում)՝ բալոնի ավտոմատ կափույրի վրա:

15.2.13. Ձեռքի փականը կոշտ ամրակվում է բալոնի վրա և կարող է ներկառուցվել ավտոմատ կափույրի մեջ:

15.2.14. Կոշտ վառելիքամուղները պետք է պատրաստված լինեն չժանգոտվող պողպատից կամ հակակոռոզիոն ծածկույթով պողպատից՝ ամբողջաձիգ խողովակների տեսքով անկար նյութից:

15.2.15. Կոշտ և ճկուն վառելիքամուղները պետք է ամրակվեն այնպես, որ դրանք չենթարկվեն թրթռման կամ արտաքին բեռնվածքների:

Ամրակման կետում ճկուն կամ կոշտ վառելիքամուղները պետք է տեղակայվեն այնպես, որ մետաղական դետալների միջև շփումներ չլինեն:

Կոշտ և ճկուն վառելիքամուղները չպետք է տեղադրվեն ամբարձիկով վերհանման կետերի տեղակայման տեղում:

Բաց տեղամասերում վառելիքամուղները պետք է ծածկվեն պաշտպանիչ նյութով:

15.2.16. Զոդամիացքներ կամ եռակցվածքներ, ինչպես նաև պարուրակավոր միացքներ հենակային մանեկներով չի թույլատրվում:

Միացքների քանակը պետք է լինի նվազագույն:

Բոլոր միացքները պետք է գտնվեն զննման համար մատչելի տեղերում:

15.2.17. Լցավորման բլոկը պետք է տեղադրվի տրակտորի արտաքին կողմից կամ շարժիչային հատվածամասում:

Լցավորման բլոկի ամրակցմամբ պետք է բացառվի դրա պտտման հավանականությունը և ապահովվի դրա պաշտպանությունը կեղտից և խոնավությունից:

15.2.18. Սնուցման համակարգի էլեկտրասարքավորումները պետք է պաշտպանված լինեն գերբեռնումներից:

Էլեկտրական միացումների և էլեկտրասարքավորումների տարրերի կառուցվածքով պետք է բացառվի էլեկտրական կայծի առաջացման հավանականությունը:

16. Լուսավորման սարքվածքներին և լուսային ազդանշանմանը ներկայացվող լրացուցիչ պահանջները

16.1. Կցանքների վրա, որոնց համար մշտապես բաց լուսային սարքերի տեղակայումը անհամատեղելի է դրանց նշանակության հետ, ցանկացած լուսային սարք կարող է կատարվել որպես բացվող, այդ թվում՝ ձեռքով:

Այդպիսի լուսային սարքերի օգտագործման կարգը սահմանվում է շահագործման ձեռնարկում:

16.2. Թույլատրվում է նարնջագույն կողային լուսանդրադարձիչների օգտագործումը:

16.3. Թույլատրվում է չտեղակայել «Դանդաղընթաց տրանսպորտային միջոց» նշանը անդամ պետության (անդամ պետությունների) օրենսդրությունում տվյալ պահանջի բացակայության դեպքում:

***(հավելվածը փոփ., խմբ., լրաց. ԵՏՀԽ 29.10.21 թիվ 127)***